

# Event Details

- **Event Name**: Απόστολος Ρίζος & the Band | Πέμπτη 12/02/2026 | Brasdefrères Χανιά 
- **Event Start and End Date**: Thu, 12 Feb, 2026 at 10:00 pm
- **Event Description**: O Απόστολος Ρίζος στην Κρήτη με “Ασκήσεις Τρυφερότητας”



Πέμπτη 12 Φεβρουαρίου 2026 

Χανιά (Bras deFrères)

Η ηλεκτρονική προπώληση ξεκίνησε!
 https://www.ticketservices.gr/event/apostolos-rizos-askiseis-triferotitas-bras-de-freres/

 

Ο Απόστολος Ρίζος, με αφορμή την κυκλοφορία του νέου του album με τίτλο «Ασκήσεις Τρυφερότητας», θα βρεθεί την Πέμπτη 12 Φεβρουαρίου στα Χανιά(Bras de Frères).

Ο νέος κύκλος συναυλιών του Απόστολου είναι μια μουσική παράσταση που παντρεύει το δυναμικό υλικό του δίσκου με αγαπημένα τραγούδια της δισκογραφίας του, αλλά και επιλεγμένες διασκευές από δημιουργούς που τον έχουν εμπνεύσει στην καλλιτεχνική του πορεία.  

Σε αυτή τη νέα μουσική διαδρομή, ο αγαπημένος τραγουδοποιός και ερμηνευτής, πλαισιώνεται από μια μπάντα σχηματισμένη ειδικά για να αναδείξει τον ήχο και τις ενορχηστρώσεις του νέου υλικού, αλλά και να επανα-συστήσει με νέο βλέμμα παλαιότερα τραγούδια του. 

Στο νέο album, κάθε τραγούδι είναι μια ‘άσκηση’ να δυναμώσει η εσωτερική μας φωνή. Μια πρόκληση να ξαναμάθουμε τη γλώσσα της καρδιάς, μια υπενθύμιση για όσα μένουν ανείπωτα, αλλά χωρούν τελικά σε ένα βλέμμα, μια κίνηση, σε μια πράξη τρυφερότητας.

Μέσα από ποικίλες ηχητικές ατμόσφαιρες, ο Απόστολος Ρίζος και η μπάντα του, μάς οδηγούν σε ένα ταξίδι όπου τα τραγούδια έρχονται να μας συναντήσουν με τρόπο καθαρά προσωπικό αλλά και βαθιά συλλογικό.

Η ενέργεια της ομάδας, η αίσθηση του αυτοσχεδιασμού και η ζωντανή επικοινωνία με το κοινό, υπόσχονται μια συναυλία με παλμό και αλήθεια.

 

Παίζουν:

Απόστολος Ρίζος: Ηλεκτρική κιθάρα, fx.

Λένα Χατζηγρηγορίου: Βιολί, φλογέρες

Οδυσσέας Τζιρίτας: Ηλεκτρική κιθάρα, fx

Γιάννης Γιαννόπουλος: Μπάσο

Μύρωνας Χασάπης: Τύμπανα

Ενορχηστρώσεις: Απόστολος Ρίζος

 

 

Απόστολος Ρίζος official links:

YouTube Official Channel: https://www.youtube.com/ApostolosRizos

Facebook page: https://www.facebook.com/ApostolosRizosOfficialPage

Instagram: https://www.instagram.com/apostolosrizoslive

«Ασκήσεις Τρυφερότητας» -  New album links:

YouTube:

https://youtube.com/playlist?list=PLmttagr1Cga7y1GOCdeNFL8u9U2BUzKNZ&amp;si=DASEmnu4WKhu172D
Spotify:

https://bit.ly/480q3R9

 

 
 

Απόστολος Ρίζος - Βιογραφικό:

 

Γεννήθηκε στην Λαμία το 1977. Έχει σπουδάσει Μηχανολόγος Μηχανικός στο Εθνικό Μετσόβιο Πολυτεχνείο. Οδηγήθηκε από πολύ μικρός στο δρόμο της μουσικής, εμπνευσμένος από τον κανταδόρο παππού του, που έπαιζε κιθάρα και φυσαρμόνικα. Από την ηλικία των 15 ετών έπαιζε σε μικρές μουσικές σκηνές και συμμετείχε σε συγκροτήματα ως τραγουδιστής και κιθαρίστας. Παράλληλα διεύρυνε τις μουσικές του γνώσεις παρακολουθώντας μαθήματα κιθάρας θεωρίας, αρμονίας με τους Βασίλη Σπυρόπουλο, Βασίλη Ρακόπουλο και φωνητικής με τους Νένη Ζάππα, ΜίρκαΓεμεντζάκη, Κarin Meier, Χρόνη Αηδονίδη.
⦁ Σε ηλικία μόλις 19 χρονών τον άκουσε για πρώτη φορά ο Νίκος Ζούδιαρης στη μουσική σκηνή «Χαμάμ», δίπλα στον Γιώργο Ζήκα και τον Τάκη Μπουρμά και αργότερα τον επέλεξε ως ερμηνευτή του καινούργιου κύκλου τραγουδιών του με γενικό τίτλο «Ένας κύκνος κλαίει» (cd album,P+C 2000,Minos-EΜΙ).
⦁ Η ερμηνεία του στο “Τι να θυμηθώ” του Νίκου Ζούδιαρη, θεωρείται πλέον από τις κλασικές του έντεχνου ελληνικού τραγουδιού. Ένα χρόνο μετά η συνεργασία τους συνεχίστηκε με το cd single«Φυσαλίδα» (P+C 2001, Minos-EMI).
⦁ Το 2010 παρουσιάζει το πρώτο προσωπικό του albumστο οποίο υπογράφει τους στίχους και τη μουσική, με τίτλο «Τι είδες που δεν είδα εγώ;»(Lyra).
⦁ To 2012, πραγματοποιεί ένα μουσικό conceptπαραστάσεων με θεματικό άξονα τη Γυναίκα. Τραγούδια γραμμένα για τη γυναίκα, τραγούδια γραμμένα από γυναίκες και τραγούδια που έχουν χαρακτηριστεί από κορυφαίες ερμηνεύτριες. Τον ίδιο χρόνο, (2012) συμμετέχει στο album «Σε τόπους που δεν ξέρω» του Γρηγόρη Πολύζου, σε παραγωγή Νίκου Ζούδιαρη.
⦁ Το καλοκαίρι του 2012, συμμετέχει στο εξαιρετικό αφιέρωμα στο Μάρκο Βαμβακάρη – «Μάρκος ο Φραγκοσυριανός» που παρουσιάστηκε στο Ηρώδειο και στο Φεστιβάλ Σάνη στη Χαλκιδική, με την υπογραφή της Λίνας Νικολακοπούλου. Το χειμώνα 2012-13, πραγματοποιεί στο Σταυρό του Νότου μια σειρά μουσικών παραστάσεων με τίτλο “Καρέ στης Ντάμας”, με καλεσμένες διακεκριμένες ελληνίδες δημιουργούς.
⦁ Την ίδια χρονιά, παρουσιάζει το μουσικό project “Στα στέκια της Πόλης” και παράλληλα συμμετέχει στη νέα δισκογραφική δουλειά του συνθέτη Χρυσόστομου Σταμούλη, με τη Μελίνα Κανά και τον Γεράσιμο Ανδρεάτο, με τίτλο “Αγάπη σ’ αγαπάω”.  Το καλοκαίρι του 2013, παράλληλα με τις εμφανίσεις του “Στους κήπους της πόλης”, και τις προσωπικές του συναυλίες στην Αθήνα και την περιφέρεια, συμμετέχει στις μουσικές παραστάσεις με τίτλο «Χειρολαβές», της Λίνας Νικολακοπούλου.
⦁ Τον Ιούλιο του 2013, πραγματοποιεί στο Θέατρο Badminton μια παθιασμένη μουσική  συνεύρεση με τον Γιάννη Κούτρα, και ερμηνεύει μαζί του, Νίκο Καββαδία. 

⦁ Τον Αύγουστο του 2013, συμμετέχει στο αφιέρωμα στο μεγάλο συνθέτη Μάνο Λοΐζο, που διοργάνωσε η Ιστορική Δημοτική Βιβλιοθήκη της Χίου «Κοραής». 

⦁ Το Χειμώνα του 2013-14, συναντιέται ξανά με τον Γιάννη Κούτρα, και παρουσιάζουν τη μουσική παράσταση «Όλο τον Κόσμο γύρισες», ερμηνεύοντας όλη τη μελοποιημένη ποίηση του Νίκου Καββαδία, στην Αθήνα και την περιφέρεια, καθιερώνοντας αυτό το μουσικό project στις καρδιές του κοινού.
⦁ Τον Οκτώβριο του 2013, παρουσιάζει με τον Χρήστο Πανοηλία (Λάγνη) τη hip-hop εκδοχή του «Παιδικό Τραγούδι» σε στίχους και μουσική Νίκου Κολλάρου .
⦁ Το καλοκαίρι του 2014, συμμετέχει στη μουσική παράσταση «Η Τετράς του Πειραιά» που επιμελήθηκε η Λίνα Νικολακοπούλου στο πλαίσιο του Φεστιβάλ Αθηνών &amp; Επιδαύρου, προς τιμήν των τεσσάρων μεγάλων δημιουργών του ρεμπέτικου. Στα τέλη του 2014, δημιουργεί το μουσικό project ‘Minimals’ , σε συνεργασία με δεξιοτέχνες μουσικούς, με κορυφαία στιγμή την πρόσφατη παρουσίασή του (Αύγουστο 2015) στο ιστορικό Θέατρο Απόλλων στην Ερμούπολη της Σύρου
⦁ Στις αρχές του 2015 κυκλοφορεί το τραγούδι « Σ’ αυτή τη χώρα» σε στίχους της Τάμμυ Τσέκου, σε μουσική και ερμηνεία του Απόστολου Ρίζου και τον Οκτώβριο του ίδιου χρόνου, το digital single  “Το ψάρι”.  Τον χειμώνα του 2015 επιστρέφει στο Σταυρό του Νότου Club με τη μπάντα του για σειρά εμφανίσεων.
⦁ Τον Ιανουάριο του 2016 συμμετέχει στις παραστάσεις του Νίκου Ξυδάκη με τίτλο  «Tα Λαθροδιάσημα». Την άνοιξη του ίδιου χρόνου, ολοκληρώνει το νέο  του προσωπικό  album , με τίτλο  “6” με τραγούδια σε μουσική και στίχους δικούς του  – εκτός από δύο, στα οποία τους στίχους έχει γράψει η Τάμμυ Τσέκου. Την παραγωγή υπογράφει ο Γιώργος Ανδρέου.
⦁ Την άνοιξη του 2017, κυκλοφορεί το νέο του προσωπικό  album, με τίτλο  “ΕΛΛΗΣ ΑΗ ΛΑΝΤ”, ένα ψηφιακό 45άρι με δύο τραγούδια. Στην Α’ πλευρά είναι το  «Ντούρου-Ντούρου», μια διασκευή ενός  παραδοσιακού τραγούδιου των Ελλήνων μεταναστών της Αμερικής (1932) και στη Β’ πλευρά το ποίημα του Γεώργιου Σουρή  «Δυστυχία σου Ελλάς»  (1896) σε μουσική του Απόστολου Ρίζου, βασισμένη σε παραδοσιακό πολίτικο μουσικό μοτίβο.
⦁ Από τον Δεκέμβρη του 2017 μέχρι σήμερα, παρουσιάζει την παράσταση-αφιέρωμα  με τίτλο «Απόστολος Ρίζος -  Σ΄ ένα δωμάτιο με τον Μάνο Λοΐζο» , ως φόρο τιμής στα τραγούδια του σπουδαίου συνθέτη, η οποία χαρακτηρίστηκε από κοινό και κριτικούς ως μια από τις καλύτερες  μουσικές  παραστάσεις της περιόδου.
⦁ Την άνοιξη του 2019 παρουσίασε στο κοινό τον προπομπό του νέου του album, ένα τραγούδι με τίτλο «Εγώ μαζί σου θέλω να ‘μαι», ενώ παράλληλα συμμετέχει  ως συνθέτης ή ερμηνευτής σε albumκαταξιωμένων δημιουργών.
⦁ Το καλοκαίρι του 2019, εκτός των προσωπικών εμφανίσεών του, συμμετείχε στη συναυλία - αφιέρωμα στον Μάνο Ελευθερίου, «Αξέχαστη εκδρομή» (27/7, Σύρος, Πλατεία Μιαούλη) με την Ορχήστρα των Κυκλάδων, υπό την καλλιτεχνική επιμέλεια και διεύθυνση του Νίκου Κυπουργού, με τη συμμετοχή επίσης του Γιώργου Νταλάρα και της Νένας Μεντή.

⦁ Το Μάρτιο του 2020, κυκλοφόρησε το τραγούδι “Πέρα από τα γνώριμα” , το δεύτερο από τη συλλογή με τίτλο ‘Ασκήσεις Τρυφερότητας’, και στα τέλη του ίδιου χρόνου,  το επόμενο τραγούδι του album,  “Όπου θες να με πας”.  

⦁ Τον Δεκέμβριο του 2021, παρουσίασε στο κοινό την επετειακή παράσταση «Τι να θυμηθώ |20+1 χρόνια» με τραγούδια από την προσωπική του δισκογραφία, και καλεσμένες ερμηνεύτριες τις: Ελένη Τσαλιγοπούλου, Νατάσσα Μποφίλιου,  Μάρθα Φριντζήλα, Μαρία 

Παπαγεωργίου και Βιολέτα Ίκαρη.  

⦁ Τον Φεβρουάριο του 2022, κυκλοφόρησε το τραγούδι «Το Θεριό» σε στίχους της Ελένης Ζιώγα και μουσική του Χρίστου Στυλιανού, που ακούστηκε σ την τηλεοπτική σειρά  της ΕΡΤ1 «Αγάπη παράνομη» .  

⦁ Τον Μάιο του 2022, συμμετείχε στη σειρά παραστάσεων-αφιέρωμα στον Μάνο Λοΐζο στο «Ολύμπια Δημοτικό Μουσικό Θέατρο Μαρία Κάλλας», με την Μαρία Φαραντούρη και τον Μίλτο Πασχαλίδη.

⦁ Τον Οκτώβριο του 2022, παρουσίασαν  μαζί με την Μαργαρίτα Ζορμπαλά στο Θέατρο «Ακροπόλ» της Αθήνας την παράσταση «Με φάρο το φεγγάρι», αποκλειστικά με τραγούδια του Μάνου Λοΐζου, με αφορμή τα γενέθλια του σπουδαίου δημιουργού. Η παράσταση παρουσιάστηκε και τον Νοέμβριο στο Μέγαρο Μουσικής Θεσσαλονίκης και συνεχίζει να ταξιδεύει.

⦁ Τον Φεβρουάριο του 2023 κυκλοφόρησε το ψηφιακό album “Απόστολος Ρίζος - Σ’ ένα δωμάτιο με τον Μάνο Λοΐζο” (ΕΜΙ), από ζωντανές ηχογραφήσεις της ομώνυμης παράστασης του τραγουδοποιού, που ξεχώρισε τα προηγούμενα χρόνια. Συμμετέχουν φιλικά ο Βασίλης Παπακωνσταντίνου και η Ελένη Τσαλιγοπούλου.

⦁ Τον Μάρτιο του 2023 κυκλοφόρησε “ To νησί ” , ένα νέο τραγούδι σε στίχους και μουσική του Απόστολου Ρίζου και ερμηνεύτρια την Μαργαρίτα Ζορμπαλά.  

⦁ Τον Οκτώβριο του 2023 συναντήθηκε με τον Στάθη Δρογώση και παρουσίασαν για πρώτη φορά στο κοινό την παράσταση  με τίτλο «Στο ύψος των περιστάσεων».

⦁ Το 2024 περιοδεύει με το ηλεκτρικό και ατμοσφαιρικό live project “minimals plugged”, είτε solo είτε ως ντουέτο με τη δεξιοτέχνη μουσικό Λένα Χατζηγρηγορίουστο βιολί και στις φλογέρες.

⦁ Τον Σεπτέμβρη του 2025 κυκλοφορεί το έβδομο albumτης προσωπικής του δισκογραφίας με τίτλο «Ασκήσεις Τρυφερότητας». Τα 11 τραγούδια του album είναι σε μουσική και στίχους του Απόστολου, εκτός από τρία, τα οποία είναι σε  στίχους της Τάμμυ Τσέκου.
- **Event URL**: https://allevents.in/chania/Απόστολος-Ρίζος-and-the-band-|-Πέμπτη-12-02-2026-|-brasdefrères-Χανιά/200029531331319
- **Event Categories**: entertainment, music, sports, dance
- **Interested Audience**: 
  - total_interested_count: 58

## Ticket Details

- **Ticket URL**: https://www.ticketservices.gr/event/apostolos-rizos-askiseis-triferotitas-bras-de-freres/?utm_source=AllEvents.in&utm_medium=event-discovery-platform&utm_campaign=chania-events

## Event venue details

- **city**: Chania
- **state**: KN
- **country**: Greece
- **location**: Επιμενίδου 2, Χανιά
- **lat**: 35.51801
- **long**: 24.023
- **full address**: Επιμενίδου 2, Χανιά, Επιμενίδου 2, 731 32 Χανιά, Ελλάδα, Chania, Greece

## Event Organizer details

- **affiliate_id**: 2
- **organizer**: Bras de Frères (https://allevents.in/org/bras-de-frères/11706392)

## Event gallery

- **Alt text**: banner
  - **Image URL**: https://cdn-az.allevents.in/events2/banners/b363ab6ab41a1680f6f4c9f6845fad2f231faf2f6585cf60407ee90d679ac48f-rimg-w1200-h1197-dc039860-gmir?v=1770237488
- **Alt text**: thumbnail
  - **Image URL**: https://cdn-az.allevents.in/events2/banners/f5a8985cca5f912af9aaf40f7a8f45855ab614c0bd3497f68ad23bbd1d4756a9-rimg-w300-h300-dc029961-gmir?v=1770237488

## FAQs

- **Q**: When is the event happening?
  - **A:** Thu, 12 Feb, 2026 at 10:00 pm
- **Q**: Where is the event happening?
  - **A:** Επιμενίδου 2, Χανιά, Επιμενίδου 2, 731 32 Χανιά, Ελλάδα, Chania, Greece
- **Q**: Who is organizing the event?
  - **A:** Bras de Frères
- **Q**: What type of event is this?
  - **A:** entertainment, music, sports, dance
- **Q**: Where can I find ticket details about Απόστολος Ρίζος & the Band | Πέμπτη 12/02/2026 | Brasdefrères Χανιά  ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "MusicEvent",
        "name": "Απόστολος Ρίζος &amp; the Band | Πέμπτη 12/02/2026 | Brasdefrères Χανιά",
        "image": "https://cdn-az.allevents.in/events2/banners/b363ab6ab41a1680f6f4c9f6845fad2f231faf2f6585cf60407ee90d679ac48f-rimg-w1200-h1197-dc039860-gmir?v=1770237488",
        "startDate": "2026-02-12",
        "url": "https://allevents.in/chania/Απόστολος-Ρίζος-and-the-band-|-Πέμπτη-12-02-2026-|-brasdefrères-Χανιά/200029531331319",
        "location": {
            "@type": "Place",
            "name": "Επιμενίδου 2, Χανιά",
            "address": {
                "@type": "PostalAddress",
                "streetAddress": "Επιμενίδου 2, 731 32 Χανιά, Ελλάδα",
                "addressLocality": "Chania",
                "addressRegion": "KN",
                "addressCountry": "GR"
            },
            "geo": {
                "@type": "GeoCoordinates",
                "latitude": "35.51801",
                "longitude": "24.023"
            }
        },
        "eventAttendanceMode": "https://schema.org/OfflineEventAttendanceMode",
        "description": "O Απόστολος Ρίζος στην Κρήτη με “Ασκήσεις Τρυφερότητας”\n\n\n\nΠέμπτη 12 Φεβρουαρίου 2026 \n\nΧανιά (Bras deFrères)\n\nΗ ηλεκτρονική προπώληση ξεκίνησε!\n https://www.ticketservices.gr/event/apostolos-rizos-askiseis-triferotitas-bras-de-freres/\n\n \n\nΟ Απόστολος Ρίζος, με αφορμή την κυκλοφορία του νέου του alb",
        "organizer": [
            {
                "@type": "Organization",
                "name": "Bras de Frres",
                "url": "https://allevents.in/org/bras-de-frères/11706392",
                "description": "Bras de Frères"
            }
        ]
    }
]
```